stanford-oval/wikipedia huggingface dataset:
Tenedos (kaupunki)
Historia > Arkaaiselta roomalaiselle kaudelle

Arkaaisella kaudella 500-luvulla eaa. tenedoslaiset perustivat omia siirtokuntiaan vastapäiselle Troaksen rannikolle, mukaan lukien jo mainitut Akhaiion, Kolonai ja Larissa. Persialaissotien aikaan 400-luvun eaa. alkupuolella Tenedos oli persialaisten vallan alla. Klassisella kaudella 400-luvulla eaa. Tenedos kuului Ateenan johtamaan Deloksen meriliittoon, ja se esiintyy liiton verotusluetteloissa ainakin vuosina 452/451–429/428 eaa. Sen jäsenmaksun tiedetään olleen vaihdellen 2–4 talenttia.
Spartalaiset hyökkäsivät kaupunkiin vuonna 389 eaa., koska se oli edelleen Ateenan puolella. Antalkidaan rauhassa Tenedos palautettiin persialaisille, mutta se säilytti silti yhteytensä Ateenaan. Tenedoslaiset kapinoivat persialaisia vastaan Aleksanteri Suuren aikana. Farnabazos valtasi sen takaisin Persialle, mutta Tenedos kapinoi pian uudelleen.
Aristoteleen koulukunta kirjoitti 300-luvulla eaa. Tenedoksen valtiomuodosta tutkielman kokoelmaan 158 kaupungin valtiomuodot. Aristoteles käsittelee saarta lyhyesti myös teoksessaan Politiikka. Kaupungin lakeja ja poliittista järjestelmää kiitettiin usein viisaiksi. Pindaros omisti yhden Nemealaisista oodeistaan Aristagoraalle, saaren tuolloiselle prytanille tai muulle korkeimmalle viranhaltijalle. Kaupungin kansalaisesta käytettiin etnonyymiä Tenedios (Τενέδιος).
200-luvulta eaa. lähtien Tenedos kuului seleukidien valtakuntaan. Makedonian ja Rooman käymissä niin kutsutuissa makedonialaissodissa Tenedos toimi merkittävänä laivastotukikohtana, koska saari sijaitsi Hellespontoksen suulla. Roomalaisella kaudella ajanlaskun alun tienoilla kaupunki oli menettänyt entisen merkityksensä, ja oli asettunut mantereen puolella sijainneen Aleksandreia Troaksen kaupungin suojeluun.
Konstantinopolin perustamisen jälkeen Tenedos sijaitsi tärkeällä sinne johtaneella laivaväylällä, mikä esti sitä taantumasta kokonaan. Justinianus perusti saarelle viljavaraston, johon säilöttiin Egyptin Aleksandriasta Konstantinopoliin tuotua viljaa.
Historia > Kaivaukset

Kaupungin arkeologisia tutkimuksia ja kaivauksia on suoritettu erityisesti vuosina 1990–1993.
Rakennukset ja löydökset

Tenedoksella ei ole säilynyt juurikaan merkittäviä antiikin aikaisia jäänteitä. Kaupungin paikalla on kuitenkin havaittavissa merkkejä asemakaavaan rakennetusta kaupungista. Nykyisestä Yeni Kale Tepestä on löydetty teatterin jäänteet.
Antiikin lähteiden perusteella kaupungissa tiedetään olleen Apollon Smintheukselle omistettu kultti ja temppeli. Toinen kultti oli omistettu perustajaheeros Teneelle. Pindaroksen maininnan perusteella kaupungissa on päätelty olleen prytaneion. Strabonin mukaan kaupungissa oli kaksi satamaa, joista toinen tunnettiin nimellä Boreion.
Kaupungin paikan ympäriltä on löydetty hautoja, jotka ajoittuvat 700-luvulta 300-luvulle eaa. Hautausmaalta on löydetty keramiikkaa, kuten paikallisia viini- ja oliiviöljyruukkuja 600-luvulta eaa., korinttilaista keramiikkaa samoin 600-luvulta eaa. ja punakuviokeramiikkaa 400- ja 300-luvuilta eaa.; sekä Kybeleä esittäviä pienoispatsaita 400-luvulta eaa.
Kaupunkiin liittyviin esinelöytöihin lukeutuu myös Tenedoksen lyömiä hopearahoja. Niissä esiintyy yleensä kuvituksena kaksiteräinen kirves. Arkeologiset löydöt ovat Çanakkalen arkeologisessa museossa.
Aiheesta muualla

Kuvia tai muita tiedostoja aiheesta Tenedos Wikimedia Commonsissa
Tenedoksen lyömä tetradrakhma, n. 100–70 eaa. Kuvituksessa januksenmuotoinen pää, jossa yhdistyvät Zeus ja Hera, sekä muun muassa kaksoiskirves ja teksti ΤΕΝΕΔΙΩΝ, Tenediōn, ”tenedoslaisten [polis]”.
Olympiasta löydetty pronssinen laatta, jossa on elisläisellä murteella kirjoitettu kunniakirjoitus tenedoslaiselle Olympian kisojen voittajalle Demokrateelle, 300–250 eaa.
Terror (1896)

| Terror |
| --- | --- |


Aluksen vaiheet
Rakentaja:  J. & G. Thomson, Clydebank
Kölinlasku:  11. joulukuuta 1895
Laskettu vesille:  10. elokuuta 1896
Palveluskäyttöön:  17. joulukuuta 1896
Poistui palveluskäytöstä:  1924
Loppuvaihe:  romutettu
Tekniset tiedot
Uppouma:  370 t
Pituus:  67,05 m
Leveys:  6,70 m
Syväys:  1,70 m
Koneteho:  6 000 ihp
Nopeus:  28 solmua
Miehistöä:  67
Aseistus
Aseistus:  2 × QF 14 naulan tykkiä 2 × 1 naulan Maxim 2 × 14" torpedoputkea
Terror oli Espanjan laivaston vuonna 1896 vesillelaskettu Furor-luokan torpedovenehävittäjä.
Valmistus

Alus tilattiin J. & G. Thomsonilta Clydebankistä, missä köli laskettiin 11. joulukuuta 1895. Alus laskettiin vesille 10. elokuuta 1896 ja otettiin palvelukseen vielä saman vuoden lopulla 17. joulukuuta.
Palvelus

Yhdysvaltain ja Espanjan välisten jännitteiden kasvaessa alkuvuodesta 1898 alus oli vara-amiraali Pascual Cervera y Topeten johtamassa Espanjan 1. laivueessa, joka määrättiin São Vicenteen Portugalin hallinnoimalle Cape Verdelle. Furor, Plutón ja Terror saattoivat Cerveran lippulaivaa Infanta María Teresaa sekä Cristóbal Colónia Cadizista 8. huhtikuuta 1898. Osasto saapui São Vicenteen 14. huhtikuuta. Matkan aikana aluksilla oli havaittu mekaanisia vikoja ja ne olivat kuluttaneet odottamattoman paljon hiiltä. Laivueeseen liittyi vielä kaksi panssariristeilijää Vizcaya ja Almirante Oquendo.
Sodanjulistuksen jälkeen puolueettoman Portugalin viranomaiset ilmoittivat São Vicentessä olevalle osastolle, että sen tulisi poistua satamasta 24 tunnin kuluessa. Furor lähti laivueen mukana merelle 29. huhtikuuta  suunnaten San Juaniin Puerto Ricoon. Jatkuvien mekaanisten vikojen ja vähäisten hiilivarastojen vuoksi osaston raskaammat alukset hinasivat Furoria ja muita hävittäjiä ajoittain. Laivue saapui 10. toukokuuta Martiniquelle.
Laivueen jäädessä kansainväliselle merialueelle Furor ja Terror ajoivat Fort de Franceen pyytämään hiilitäydennystä, mutta puolueettomana pysyttelevän Ranskan viranomaiset eivät luovuttaneet aluksille hiiltä. Lisäksi Yhdysvaltain laivaston apuristeilijä USS Harvard lähti juuri satamasta ja Ranskan viranomaiset kielsivät hävittäjiä poistumasta ennen kuin 48 tuntia myöhemmin. Terrorin moottorivika esti merellelähdön.
Aluksen moottorit saatiin toimimaan ja se lähti San Juaniin Puerto Ricoon, jonne alus saapui 17. toukokuuta. Yhdysvaltain laivasto saarsi San Juanin 18. kesäkuuta. Espanjan laivaston risteilijä Isabel II, tykkivene General Goncha ja Terror lähtivät 22. kesäkuuta merelle testatakseen sulkua, mikä aloitti toisen San Juanin taistelun. Yhdysvaltain laivaston apuristeilijä USS St. Paul lähestyi espanjalaisia, mistä seurasi lyhyt tulitaistelua, mistä espanjalaiset nopeasti irtautuivat. Isabel II ja General Goncha saavuttivat vain 10 solmun nopeuden, joten Terrorin tuli suojata niiden vetäytyminen. Terror teki torpedohyökkäyksen, jolloin St. Paulin ampuma kranaatti osui alukseen surmaten kaksi miehistönjäsentä ja tehden reiän aluksen kylkeen. Pahoin vaurioitunut hävittäjä vetäytyi ja se ajettiin matalikolle uppoamisen estämiseksi.
Sodan lopun alus oli korjattavana San Juanissa. Korjaukset saatiin päätökseen vasta kuukausi sotatoimien päättymisen jälkeen 14. syyskuuta, minkä jälkeen alus lähti paluumatkalle Espanjaan.
Vuonna 1920 alus muutettiin miinalaivaksi ja se romutettiin vuonna 1924.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish destroyer Terror
Käännös suomeksi
Tesoman vesitorni

| Tesoman vesitorni |
| --- | --- |
 Tesoman vesitorni.
Osoite:  Raiskionkatu 8
Sijainti:  Tesomajärvi, Tampere
Koordinaatit:  61°30′28.1″N, 23°37′14.3″E
Rakennustyyppi:  vesitorni
Valmistumisvuosi:  1970 
Suunnittelija:  Taito Uusitalo ja Olavi Suvitie
Korkeus:  25 m
Tilavuus:  5 600 m³ 
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tesoman vesitorni on vesitorni Tesomajärven kaupunginosassa, luoteis-Tampereella noin kuuden kilometrin päässä keskustasta. Vesitorni on muodoltaan sienimäinen, sen vesitilavuus on 5 600 kuutiometriä ja korkeus perustuksista 25 metriä. Vesitorni otettiin käyttöön vuonna 1970 ja se jakaa vettä kaupungin länsi- ja luoteisosiin. Tornin ovat suunnitelleet arkkitehdit Taito Uusitalo ja Olavi Suvitie.
Tampereella on viisi muuta vesitornia: Hervannassa, Multisillassa, Kaupissa vanha ja uusi vesitorni ja vanhimpana laitoksena Pyynikin ylävesisäiliö.
Terveysliikunta
Kirjallisuutta

Fogelholm, Mikael, Vuori, Ilkka: Terveysliikunta: Fyysinen aktiivisuus terveyden edistämisessä.  Helsinki:  Duodecim, 2006.  ISBN 978-951-65-6162-5
Fogelholm, Mikael, Vuori, Ilkka, Vasankari, Tommi: Terveysliikunta (2. uud. p).  Helsinki:  Duodecim, 2011.  ISBN 978-951-656-363-6
Bouchard C., Sheppard R. J. Physical activity, fitness, and health: the model and key concepts: In: Bouchard C., Sheppard R. J., Stephens T., eds. Physical activity, fitness, and health. Champaign, IL: Human Kinetics Books, 1994: 77—78
Diana A. Physical activity: definitions, issues and knowledge gaps. In: Meyer, A. L., Gullotta T. P., eds. Physical activity across the lifespan. Prevention and treatment for health and well-being. NY, Heidelberg, Dordrecht, London: Springer, 2012. 978-1-4614-3606-5 (Online)
Niemi, Aleksi. 2009. Terveysliikunta – helppoa, hauskaa, tehokasta (2. laitos). Saarijärvi: Serus Oy, Personal Book Publishing.
Suni Jaana, Taulaniemi Annika (toim.). Terveyskunnon testaus : menetelmä terveysliikunnan edistämiseen. Helsinki: SanomaPro 2012.
Tervola (Muolaa)

Tervola oli kylä Muolaan kunnan keskiosassa Viipurin läänissä Suomen Neuvostoliitolle luovuttamalla alueella. Kylä sijaitsi Muolaanjärven itärannalla noin 11 kilometriä Muolaan kirkonkylästä Kirkkorannasta länteen. Tervolan naapurikyliä olivat pohjoisessa Kangaspelto, idässä Sudenoja ja Kyyrölä sekä etelässä Oinala. Nykyisin kylä on asumaton eikä sillä ole venäläistä asutusnimeä.
Kyläkuva

Tervolan kylän pinta-ala oli vuonna 1936 4,81 neliökilometriä, josta oli peltoa 76 hehtaaria, niittyä 0,4 hehtaaria ja metsää 405 hehtaaria. Tervolan talot sijaitsivat Lavolasta Kangaspeltoon johtavan kylätien varrella. Tervola oli kooltaan pieni kylä. Siellä oli Muolaan kunnan omistama Tervolan kantatila, Muolaan kunnalliskoti, 5-6 maatilaa ja joukko huviloita. Kunnan omistamalla tilalla oli kaksi kasvihuonetta ja järven ja kylätien välissä sijainnutta kaksikerroksista kunnalliskotia ympäröi laaja puutarha. Tervolan kylä kuului Viholan koulupiiriin.
Historia

Tervolan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.
Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Tervolan asukkaat asutettiin Humppilaan.
Tesco

Tesco Extra -hypermarketti, Newcastle upon Tyne, Englanti
Tesco (LSE: TSCO) on Britannian suurin päivittäistavaroiden vähittäiskauppa ennen Asda- ja Sainsbury’s-ketjuja. Maailmanlaajuisesti se on toiseksi suurin (2013) vähittäiskaupan yritys Wal-Martin (Yhdysvallat) jälkeen.lähde?
Jack Cohen perusti yrityksen vuonna 1919 Lontoossa. Nimenä Tesco syntyi vasta vuonna 1924. Cohen osti tuolloin suuren erän teetä T. E. Stockwelliltä ja päätti nimetä yrityksensä käyttäen välittäjän kolmea ensimmäistä kirjainta ja oman sukunimensä kahta ensimmäistä kirjainta, jolloin muodostui nimi Tesco. Ensimmäinen virallinen Tesco-nimeä kantava kauppa avattiin vuonna 1929 Lontoon Edgwaressa. Yritys noteerattiin Lontoon pörssissä 1947. Alun perin ruokaan keskittynyt Tesco on laajentanut myyntiään vähitellen myös vaatteiden, elektroniikan ja viihteen saralle.
Vuonna 2017 S-ryhmä ja Tesco aloittivat yhteistyön Suomessa. Britannian EU-eron myötä Tescon tuotteet kuitenkin poistuvat S-ryhmän kaupoista kevään 2022 aikana.
Aiheesta muualla

Kuvia tai muita tiedostoja aiheesta Tesco Wikimedia Commonsissa
| n k  FTSE 100 |
| --- | --- |
 3i  Admiral Group  Airtel Africa  Anglo American  Antofagasta  Ashtead Group  Associated British Foods  Astra Zeneca  Auto Traders Group  Aviva  B&M European Value Retail  BAE Systems  Barclays  Barratt Developments  Beazley  Berkeley Group  BP  British American Tobacco  BT Group  Bunzl  Burberry Group  CNA Centrica  Coca-Cola HBC  Compass Group  ConvaTec Group  Croda International  DCC  Dechra Pharmaceuticals  Diageo  Diploma plc  Endeavour Mining  Entain  Experian  F&C Investment Trust  Flutter Entertainment  Frasers Group  Fresnillo  Glencore  GSK  Haleon  Halma  Hikma Pharmaceuticals  Howdens Joinery  HSBC  IMI  Imperial Brands Group  Informa  InterContinental Hotels Group  Intermediate Capital Group  Intertek  International Consolidated Airlines Group  JD Sports Fashion  Kingfisher  Land Securities Group  Legal & General  Lloyds TSB  London Stock Exchange Group  M&G  Marks & Spencer  Melrose Industries  Mondi  National Grid  NatWest Group  Next  Ocado  Pearson  Pershing Square  Phoenix Group  Prudential  Reckitt Benckiser  RELX  Rentokil Initial  Right Move  Rio Tinto Group  Rolls-Royce  RS Group  Sage Group  J Sainsbury  Schroders  Scottish Mortgage Investment Trust  Segro  Severn Trent  Shell  Smith & Nephew  Smith  Smiths Group  Smurfit Kappa Group  Spirax-Sarco Engineering  SSE  St. James's Place  Standard Chartered  Taylor Wimpey  Tesco  Unilever  Unite Group  United Utilities  Vodafone  Weir Group  Whitbread  WPP 
Päivitetty: 4. tammikuuta 2024
Teräkalat

| Teräkalat |
| --- | --- |
 Täpläteräkala (Chitala blanci)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Arapaimakalat Osteoglossiformes
Heimo::  Teräkalat  Notopteridae  Bleeker, 1859
Alaheimot
 Notopterinae  Xenomystinae 
Katso myös
   Teräkalat Wikispeciesissä   Teräkalat Commonsissa 
Infobox OKNimi-testi OK: 
Teräkalat (Notopteridae) on yksi arapaimakalojen lahkon kalaheimoista. Heimon lajeja tavataan trooppisesta Afrikasta ja Kaakkois-Aasiasta makeista ja murtovesistä. Eräitä lajeja pidetään myös akvaarioissa.
Lajit ja anatomia

Teräkalojen heimoon kuuluu neljä sukua ja kymmenen lajia. Pienin laji teräkala (Xenomystus nigri) kasvaa korkeintaan noin 15 cm pitkäksi, kun suurimmat lajit rengasteräkala (Chitala chitala) ja jättiteräkala (C. lopis) voivat saavuttaa 150 cm:n pituuden. Ruumiinrakenteeltaan heimon lajit ovat pitkulaisia ja suippenevat pyrstöä kohden. Erityisesti Chitala-suvun kalojen selkä on korkea. Teräkaloijen pyrstöevä on yhtynyt pitkään peräevään ja kalat liikkuvat vedessä peräeväänsä heiluttamalla. Selkäevä sen sijaan on pieni ja sulkamainen tai puuttuu kokonaan. Vatsaevät ovat pienet tai puuttuvat. Teräkalojen suomut ovat pienet ja kalat ovat pohjaväriltään yleensä harmaita ja ruumiissa on usein tummempia laikkuja.
Teräkaloilla on erikoistunut uimarakko. Ne voivat ottaa kiduksillaan happea vedestä, mutta uimarakko on suuri ulottuen lähes koko kalan ruumiinpituudelle ja haaroittunut. Jos veden happipitoisuus on alhainen teräkalalajit voivat käydä hengittämässä happea ilmasta veden pinnan yläpuolelta.
Levinneisyys

Teräkalalajit elävät pääosin makeissa vesissä, joskin eräitä lajeja on tavattu myös murtovesistä. Afrikassa ne elävät päiväntasaajan läheisyydessä trooppisessa Länsi-Afrikassa. Aasiassa niiden levinneisyys ulottuu Intiasta Borneoon, Sumatralle ja Jaavalle. Teräkalat voivat elää sekä virtaavissa vesissä, kuten puroissa ja joissa, että seisovissa vesissä kuten soilla.
Varsinkin pienimpiä heimon lajeja pidetään akvaarioissa ja lisäksi teräkalat ovat levinneisyysalueellaan tärkeitä ruokakaloja.
Termiz

| Termiz |
| --- | --- |
 Arkeologinen museo.
 Termiz
 Koordinaatit: 37°14′4″N, 67°17′1″E 
Valtio:  Uzbekistan
Alue:  Surxondaryon alue
Hallinto:  
 – Hallinnon tyyppi:  kaupunki
Pinta-ala:  
 – Kokonaispinta-ala:  27,8 km²
Korkeus:  310 m
Väkiluku (2024):  201 600
Infobox OKVirheellinen NIMI-arvo: 
Uudelleen rakennettu Fayoztepan stupa.
Hakim at-Termiziyn mausoleumi.
Afganistaniin johtava Ystävyyden silta.
Termiz (ven. Терме́з, Termez) on Surxondaryon alueen pääkaupunki Uzbekistanin eteläisimmässä osassa. Se sijaitsee Amudarjaan laskevan Surxondaryojoen suussa 700 kilometriä Taškentista etelään. Kaupungissa oli 201 600 asukasta vuonna 2024.
Ilmasto

Seudun ilmasto on mannermainen, kuuma ja kuiva. Kesät ovat hyvin kuumia ja talvet leutoja ja lyhyitä. Tammikuun keskilämpötila on 2,8–3,6 ja heinäkuun 28–32 astetta. Vuotuinen sademäärä on keskimäärin 133 millimetriä.
Historia

Tärkeiden kauppareittien risteyksessä sijainnut Termiz on yksi Keski-Aasian vanhoista kaupunkikeskuksista. Nykyisen kaupungin luoteispuolella Amudarjan rannalla sijaitsevassa vanhassakaupungissa (Koʻxna Termiz) suoritettujen arkeologisten kaivausten ja kirjallisten lähteiden perusteella se on syntynyt ensimmäisen vuosituhannen puolivälissä eaa. Termizin kukoistusaikaa oli Kušan-valtakunnan kausi ajanlaskun ensimmäisinä vuosisatoina, jolloin siitä kehittyi myös yksi buddhalaisuuden keskuksista. Arabit valloittivat sen 600-luvun lopussa.
Termiz oli 900–1100-luvuilla suuri käsityöläis- ja kauppakaupunki sekä alueellinen hallinto- ja kulttuurikeskus. Mongolit hävittivät sen vuonna 1220. Kaupunki rakennettiin 1300-luvulla uudestaan Surxondaryon rannalle, ja vuonna 1407 timuridihallitsija Khalil Sultan pystytti sinne uuden linnoituksen. Uusi Termiz tuhoutui kokonaan 1700-luvun lopun sodissa.
Uuden kaupungin paikalla sijainneen Pattakesarin kylän lähelle rakennettiin vuonna 1894 venäläinen linnoitus. Vuonna 1916 valmistui Buharasta ja Qarshista johtava rautatie. Linnoituksen ympärille syntynyt kaupunki sai vuonna 1928 jälleen nimen Termiz.
Liikenne, talous ja kulttuuri

Termiz on tärkeä kansainvälisen liikenteen ja kaupankäynnin keskus. Sieltä on maantie- ja rautatieyhteydet Afganistaniin ja Tadžikistaniin. Amudarjan ylittää Afganistanin sodan aikana rakennettu Ystävyyden silta. Joen rannalla on satama ja kaupungin koillispuolella lentokenttä.
Kaupungissa toimii puuvilla-, rakennustarvike-, kevyttä ja elintarviketeollisuutta. Termizin yliopisto on perustettu aikaisemman opettajakorkeakoulun pohjalta vuonna 1992. Kulttuurilaitoksia ovat teatteri, taidekoulu ja kotiseutumuseo.
Nähtävyydet

Termizin päänähtävyydet ovat arkeologinen museo ja vanhakaupunki, jossa on 1400-luvulla rakennettu suufilaisvaikuttaja Hakim at-Termiziyn mausoleumi. Vanhankaupungin lähellä sijaitsevat kolmen buddhalaistemppelin rauniot: Qoratepa, Fayoztepa ja Zurmalan torni. Termizin keskustan koillispuolella on 800-luvulla rakennettu Qirqqizin linnoitus sekä Sulton Saodatin mausoleumiryhmä, jonka haudat ovat peräisin 800–1500-luvuilta. Lähiseudulla on myös muita islamilaisia ja buddhalaisia muistomerkkejä.
Aiheesta muualla

Kuvia tai muita tiedostoja aiheesta Termiz Wikimedia Commonsissa
Andrew Lincoln

| Andrew Lincoln |
| --- | --- |
 Andrew Lincoln San Diegon Comic-Conissa 2017.
Henkilötiedot
Koko nimi:  Andrew James Clutterbuck
Syntynyt: 14. syyskuuta 1973 (ikä 51) Lontoo, Britannia
Ammatti:  näyttelijä
Puoliso:  Gael Anderson (2006–)
Näyttelijä
Aktiivisena:  1994–
Merkittävät roolit:  Rick Grimes (The Walking Dead)
Aiheesta muualla
IMDb 
Elonet
Andrew Lincoln (s. Andrew James Clutterbuck, 14. syyskuuta 1973 Lontoo) on englantilainen näyttelijä. Vuosina 2010–2018 hän näytteli päähenkilö Rick Grimesia yhdysvaltalaisessa AMC:n televisiosarjassa The Walking Dead. Lincoln palasi näyttelemään hahmoa spin-off-sarjassa The Walking Dead: The Ones Who Live, jota alettiin esittää vuonna 2024.
Lincoln on aiemmin näytellyt muun muassa brittiläisissä televisiosarjoissa This Life, Teachers ja Afterlife sekä elokuvissa Rakkautta vain (2003), Ikuinen rakkaus (2004), ja Heartbreaker (2010).
Lincoln opiskeli näyttelemistä Lontoon Royal Academy of Dramatic Art -teatterikoulussa.
Tesoman kirkko

| Tesoman kirkko |
| --- | --- |

Sijainti:  Tesomankuja 11, Tesomajärvi, Tampere
Koordinaatit:  61°30′19″N, 023°37′28″E
Seurakunta:  Harjun seurakunta
Rakentamisvuosi:  1977–1978
Suunnittelija:  Olavi Suvitie
Materiaali:  tiili, betoni
Istumapaikkoja:  110+220
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tesoman kirkko on Tampereen Tesomajärven kaupunginosassa sijaitseva arkkitehti Olavi Suvitien suunnittelema, vuosina 1977–1978 betonista ja tiilestä rakennettu kirkko. Seurakuntakeskuksen rippikoulu- ja seurakuntasalit voidaan liittää kirkkosaliin, jolloin sinne mahtuu yhteensä 330 henkeä ja kokonaispinta-ala on 1 050 neliötä. Seurakuntakeskuksessa on myös muita tiloja. Kirkon 12-äänikertaiset urut on valmistanut Kangasalan urkutehdas 1978.
Kirkon alttarilla on taiteilija Laila Pullisen reliefi Nyt näemme kuin kuvastimessa, silloin kasvoista kasvoihin vuodelta 1978. Taideteos on valettu messinginvärisestä pronssivaluseoksesta ja painaa 500 kiloa. Kirkon kellot ovat vuodelta 1977, niihin on kaiverrettu tekstit Jumala on rakkaus ja Jolla on korvat, se kuulkoon.
Tesoman kirkko on suojeltu rakennustaiteellisin ja kulttuurihistoriallisin perustein.
Aiheesta muualla

Tesoman kirkon virtuaaliesittely (Viitattu 6.4.2015)
| n k Perustiedot Wikidatassa: Tesoman kirkko (Q19933216)ohje |
| --- | --- |
esiintymä kohteesta: kirkko, rakennus
valtio: Suomi
sijaitsee hallinnollisessa alueyksikössä: Tampere
sijainti: Tesomajärvi
katuosoite: Tesomankuja 11, Tesomankuja 5
koordinaatit: 61°30′19″N 23°37′29″E﻿ / ﻿61.50533°N 23.62471°E﻿ / 61.50533; 23.62471
Teräsmies III

| Teräsmies III> Superman III |
| --- | --- |

Ohjaaja:  Richard Lester
Käsikirjoittaja:   David Newman  Leslie Newman 
Tuottaja:  Pierre Spengler
Säveltäjä:   Ken Thorne  Giorgio Moroder 
Kuvaaja:  Robert Paynter
Leikkaaja:  John Victor-Smith
Pääosat:   Christopher Reeve  Richard Pryor  Jackie Cooper  Margot Kidder 
Valmistustiedot
Valmistusmaa:  Yhdysvallat Yhdistynyt kuningaskunta
Tuotantoyhtiö:   Cantharaus Productions N.V.  Dovemead  Warner Bros. 
Levittäjä:  Warner Bros. Netflix
Ensi-ilta:  1983
Kesto:  126 min
Alkuperäiskieli:  englanti
Edeltäjä:  Teräsmies II
Aiheesta muualla
IMDb 
Elonet
AllMovie
Infobox OKNimi-testi OK: 
Teräsmies III (Superman III) on Richard Lesterin ohjaama supersankarielokuva vuodelta 1983. Se on Teräsmies -elokuvasarjan kolmas elokuva. Elokuvan pääosassa ovat Christopher Reeve, Richard Pryor, Annette O’Toole, Annie Ross, Pamela Stephenson ja Robert Vaughn.
Elokuva menestyi kahta aiempaa Teräsmies-elokuvaa huonommin sekä taloudellisesti että arvosteluissa.
Näyttelijät

| 0 | 1 | 2 |
| --- | --- | --- |
|   Christopher Reeve   | … |   Clark Kent / Teräsmies   |
|   Richard Pryor   | … |   Gus Gorman   |
|   Robert Vaughn   | … |   Ross Webster   |
|   Annette O’Toole   | … |  Lana Lang    |
|   Annie Ross   | … |   Vera Webster    |
|   Pamela Stephenson   | … |   Lorelei Ambrosia    |
|   Jackie Cooper   | … |   Perry White    |
|   Margot Kidder   | … |   Lois Lane   |
|   Marc McClure   | … |   Jimmy Olsen   |
|   Gavan O’Herlihy   | … |  Brad Wilson    |
Vastaanotto

Video-oppaassa vuodelta 1994 Sam Inkinen luonnehti elokuvaa turhan teollisesti tuotetuksi ja sarjakuva-albumia muistuttavaksi ja antoi sille kaksi tähteä viidestä, mikä vastaa sanallista arviota ”keskinkertainen”.